曹雄

曹雄 ， 西安左衛人 ， 明朝軍事將領 。 弘治末年 ， 歷官都指揮僉事 ， 爲延綏副總兵 。 明武宗繼位後 ， 因總督楊一清舉薦 ， 擢署都督僉事 ， 充總兵官 ， 鎮固原 。 後因是與劉瑾同鄉 ， 自然依附於劉瑾 。 後進署都督同知 ， 以延綏總兵官吳江所佩徵西將軍印佩之 ， 而別鑄靖虜將軍印予江 。 隨後總督才寬禦寇沙窩被殺 ， 曹雄擁兵不救 。 佯作引罪 ， 乞解兵柄 。 劉瑾保舉後 ， 仍令居職如故 。 恰逢朱寘鐇謀反 ， 曹雄統兵鎮壓 ， 進左都督 。 劉瑾事敗後 ， 言官交相彈劾 ， 降指揮僉事 ， 尋徵下獄 ， 以黨逆論死 ， 籍其家 。 後下詔宥罪 ， 但命其與家屬永戍海南 ， 遇赦不原 。